עדן פינס

עדן פינס (נולדה ב-21 ביוני 1997) היא שחקנית ודוגמנית ישראלית.

ביוגרפיה 
פינס נולדה וגדלה ברעננה, לזוג הורים עובדי עירייה. אמה ממשפחה חרדית. למדה במגמת צילום בתיכון מור מטרו-ווסט רעננה, והשתתפה בנבחרת האתלטיקה.

כיכבה בתוכנית הדוקו-ריאליטי "איט גירל" של הוט.

פינס משמשת כפרזנטורית של רשת האופנה הישראלית תמנון ושל אדידס בישראל, וכן לחברת ההלבשה התחתונה הישראלית FIX. בנוסף דגמנה לקמפיין חוצות של חברת הטיפוח הישראלית קרליין, של חברת ההלבשה האמריקאית Forever 21, ולמאפר פטריק טה, בקמפיין שצילם הצלם הישראלי טל עבודי.

ב-2015 השתתפה בתחרות מלכת היופי.

השתתפה בקליפ של השיר "קרמלה" של משה פרץ, שיצא ב-2017.

ב-2018 הפכה להיות הפרזנטורית של חברת רנואר. באותה שנה הגישה פינה בתוכנית "חם בלילה" בקשת 12, עם אופירה אסייג ואייל ברקוביץ'.

בשנת 2019 שיחקה בעונות 3–4 בסדרת הנוער "כפולה" בערוץ kidZ, בתור ליאב צ'ירולי.

זכתה בפרס "סטייל אייקון" בתחרות פרסי האופנה של כתב העת "את".

הגישה את פינת "האחות הדיגיטלית" של "האח הגדול" עונה 10 ברשת 13.

ביולי 2020 השתתפה בקמפיין פרסומי לביטוח ישיר, יחד עם גיא פינס.

באפריל 2021 שיחקה בסדרת דרמת הפשע "בני אור" של yes, בתפקיד לילך. ביולי אותה שנה השתתפה בקליפ לשיר "Sobrio" של הזמר הקולומביאני, מאלומה. בשנת 2021, פינס נבחרה על-ידי "פורבס ישראל", לרשימת "30 אנשי העסקים המצליחים בישראל, מתחת לגיל 30".

בשנת 2022 השתתפה בעונה השמינית של "רוקדים עם כוכבים" בקשת 12, אך הודחה עשירית. באותה השנה, הקימה מותג בשם Fifi Beauty המיועד לטפל בשיערן של נשים מתולתלות.

חיים אישיים 
בספטמבר 2023 התארסה לכדורגלן הנורווגי, מתיאס נורמאן, שחתם בתחילת אותה עונה בקבוצה בליגה בערב הסעודית (בה אין אשרת כניסה לישראלים).

באפריל 2023, חשפה כי עברה תקיפה מינית אלימה בחווייה המינית הראשונה שלה בגיל צעיר מאוד, שהותירה בה צלקות פיזיות ונפשיות, וחשפה לפני כן כי לוקה בתסמונת השחלות הפוליציסטיות.

קישורים חיצוניים

 החום פתאום עולה, כתבת שער בירחון מגזינה
 עדן פינס: "פעם התלתלים היו אישיו, היום כבר לא", דליה בן ארי במגזין את

הערות שוליים 

דוגמניות ישראליות
דוגמנים ישראלים
בוגרות תיכון מור מטרו-ווסט רעננה
בוגרי תיכון מור מטרו-ווסט רעננה
פורבס 30Under30: ישראל
חיילות אגף המודיעין
מתחרי רוקדים עם כוכבים (ישראל)
ישראליות שנולדו ב-1997
ישראלים שנולדו ב-1997